open-index/open-wikipedia-markdown huggingface dataset:
George Armstrong

**George Armstrong** (født 9. august 1944 i Hebburn, Durham, England, død 31. oktober 2000) er en tidligere fotballspiller for bl.a. Arsenal og Leicester City og tidligere trener for det norske laget Mjølner. Hans rolle på banen var i angrep, hovedsakelig som venstreving men han kunne fungere bra på høyreving også. Han ble kjent for sine utrettelige løp opp og ned langs sidelinjen, samt sine presise cornere og innlegg. 

Ligadebuten kom For Arsenal mot Blackpool 24. februar 1962 (1. Divisjon, 1-0, borte, 13&nbsp;728 tilskuere, 17 år gammel). Fikk tre juniorlandskamper og U23-landskamper for England (fem kamper og tre mål i perioden 1965-66). Han hadde en lang karriere og var innom følgende klubber: Hawthorn Leslie Boys Club (junior), Grimsby Town (prøvespill), Newcastle United. (prøvespill), Arsenal (500 kamper, 53 mål. Totalt: 621 kamper, 68 mål), Leicester City (15 kamper, ingen mål), Stockport County (34 kamper, ingen mål), Aston Villa (trener), Fulham (trener), Trowbridge Town (spiller), Enderby town (manager), Middlesbrough (trener), Queens Park Rangers (trener), Mjølner (i byen Narvik i Norge som trener), Kuwait (trener, til 1990), Arsenal (reservelagstrener fra 1990). 

Armstrong kom til Arsenal i august 1961 som amatør, men fikk proffkontrakt allerede samme måneden (24. august 1961). Etter ligadebuten var han fremdeles reserve for Johnny MacLeod og Alan Skirton, men spilte seg inn på laget i 1963/64 sesongen. Det sies at grunnen til at han aldri fikk landskamper for  var at Sir Alf Ramsey spilte uten tradisjonelle vinger. Fra Arsenal til Leicester City 13. september 1977 for £15&nbsp;000, og videre til Stockport County 31. august 1978 for £5&nbsp;000. Han var ferdig utdannet elektriker før han kom til Arsenal, men valgte å satse på sitt talent innen fotball. Han ble værende i Arsenals trenerteam fra 1990 og resten av livet, selv om det var flere managerbytter i løpet av denne perioden. Han døde bare timer etter han fikk hjerneslag på treningsfeltet i oktober 2000.

## Meritter
* Ligamester: 1970/71. 
* FA-cup mester: 1970/71. 
* FA-cup finalist: 1971/72. 
* Vinner av The Double: 1970/71. 
* Liga-cup finalist: 1967/68, 1968/69. 
* Vinner av Messebycupen: 1969/70. 
* «Arsenal player of the year»: 1969/70. 
* Vinner av «Football Combination League» (reserveligaen): 1969/70.   
* Nest flest kamper for Arsenal gjennom tidene (David O’Leary har rekorden). 	


## Karriere

## Referanser


## Eksterne lenker
* 

* Minneartikkel i avisen The Guardian
* Bilde og biografi på websiden sporting-heroes.net
* George Armstrong hyllest på websiden Arsenal-land
John Anderson (1921–2006)

**John Anderson** (født 11. oktober 1921 i Salford i Manchester, død 8. august 2006) var en engelsk fotballspiller for bl.a. Manchester United og Nottingham Forest. Hans rolle på banen var som sideback. Ligadebuten kom den 20. desember 1947 for Manchester United mot Middlesbrough (1. Divisjon, 2-1 hjemme, 46,666 tilskuere, ble dramatisk hentet inn fra reservelagets bortekamp, pga. John Careys frafall). 

Han spilte i følgende klubber: Salford Schoolboys (junior), Lancashire Schoolboys (junior), Adelphi Lads’ Club (junior), Brindle Heath Lads’ Club (junior), Manchester United (33 kamper, 1 mål), Plymouth Argyle (under andre verdenskrig), Nottingham Forest (okt. 1949) og Peterborough United (aug. 1952-1954, og ble trener etterpå). Til Manchester United i mars 1938 (som amatør), og ble proff i desember samme året. FA-cup mester i 1947/48, da han scoret mål etter 69 minutter i 4-1 seieren over Blackpool, på Wembley, foran ca. 99&nbsp;000 tilskuere. Ble den første etter krigen til å vinne en FA-cup-finale i sin debutsesong. Fikk en ligamedalje med juniorlaget rett før han reiste i marinen (i krigen). Vant også Central League (reserveligaen) i første sesong etter krigen. Sønn av en tidligere Rugby League spiller, på laget Swinton.

## Karriere
Terrence Keith Anderson

**Terrence Keith Anderson** (født 11. mars 1944 i Woking i  Surrey i England, død januar 1980 i Yarmouth) er en tidligere fotballspiller for bl.a. Arsenal og Norwich City. Hans rolle på banen var som ving. 

Ligadebuten kom Ligadebut for Arsenal: 2. mars 1963 mot West Ham United (1. divisjon, 4-0 borte, 31 467 tilskuere). Han fikk 2 juniorlandskamper for England i 1961, og spilte for følgende klubber: Arsenal (juli 1959: 25 kamper, 6 mål), Norwich City (feb. 1965), Colchester United, Scunthorpe United, Crewe Alexandra, Bournemouth og Colchester United. Knyttet til Arsenal i juli 1959 gjennom en såkalt groundstaff’-kontrakt, og ble deretter lærling i juli 1960, før han signerte sin første proffkontrakt 9. august 1961. Fra Arsenal til Norwich City 18. februar 1965 for £15 000. Vinner av «Football Combination League» (reserveligaen) i 1962/63, «London FA Challenge Cup» i 1962/63, «Metropolian League» i 1960/61, «Metropolian League Professional Cup» i 1960/61 og 1961/62. Han vant også «Metropolian League Cup» i 1960/61 samt «South East Counties League Cup» i 1960/61. 

Etter han la opp fotballkarrieren drev han en pub i Caister, men ble funnet druknet etter en løpetur.

## Karriere
Flakavassfonn

**Flakavassfonn** er en isbre som ligger i kommunene Ulvik i Vestland og Hol i Buskerud. Breen ligger på Hallingskarvet, vest for nordenden av Flakavatnet, nord for Flakavassnutane og rett øst for toppen Sankt Pål. Den er 1,3 kilometer lang og har et areal på .

Fotografier tatt i forbindelse med undersøkelser av Flakavatnet på 1930-tallet viser at breen var større den gang enn idag.

## Referanser
Bamiyan

**Bamiyan** er en by i det sentrale Afghanistan, hovedstaden i provinsen Bamiyan. Den har om lag 62&nbsp;000 innbyggere, og ligger ca. 240 km nordvest for Kabul. Bamiyan er den største byen i Hazarajat. Byen er berømt for den gamle delen av byen, der to Buddha-statuer stod i nesten to tusen år, før de ble sprengt i stykker av Taliban i 2001.

## Eksterne lenker
*
Thomas Arnold

**Thomas Arnold** (født 1879 i Coventry, England) er en tidligere fotballspiller for bl.a. Woolwich Arsenal og Coventry City. Ligadebuten kom for Woolwich Arsenal 23. september 1905 mot Stoke (1. divisjon, 1-2 borte, ca. 15 000 tilskuere). Vinner av «South Eastern League» (reserveligaen) i 1905/06. La opp i 1911, og ble trener for Coventry, før han ble direktør. Spilte for følgende klubber i løpet av sin karriere: Foleshill (junior), Woolwich Arsenal (mai 1905: 2 kamper, 0 mål) og Coventry City (fra 1907 til 1911).

## Karriere
Thomas Arthur Arkesden

**Thomas Arthur Arkesden** (født juli 1878 i Warwick, England, død 25. juli 1921 i Hulme, Manchester) er en tidligere fotballspiller for bl.a. Derby County og Manchester United. Hans rolle på banen var som angriper. Ligadebuten for Manchester United kom 14. februar 1903 mot Blackpool (2. Divisjon, 0-2 borte, ca. 3&nbsp;000 tilskuere). Klubber: Burton Wanderers (januar 1896), Derby County (januar 1898), Burton United (juli 1901), Manchester United (februar 1903-juli 1907: 70 kamper, 28 mål), Gainsborough Trinity (juli 1907/08: endte på 11.-plass i 2. divisjon). Fra Burton United til Manchester United i februar 1903 for £150, og ble toppscorer for klubben i 1903/04 (delt). Han var også FA-cup-finalist i 1898/99 da Derby County tapte 4-1 for Sheffield United, på Crystal Palace, foran 73&nbsp;833 tilskuere. Spilte for Manchester United da de rykket opp til 1. divisjon i 1905/06, noe som ble klubbens første opptreden i denne divisjonen siden 1893/94.

* Burton United var en sammenslåelse av Burton Wanderers og Burton Swifts.

## Karrière

## Referanser
Trevor Anderson

**Trevor Anderson** (født 3. mai 1951 i Belfast, Nord-Irland) er en tidligere fotballspiller for Manchester United. Hans rolle på banen var som angriper. Ligadebuten kom 31. mars 1973 for Manchester United mot Southampton (1. Divisjon, 2-0 borte, innbytter, 23 161 tilskuere). 

Han fikk A-landskamper for Nord-Irland, og debuterte 8. mai 1973 mot Kypros i en VM-kvalik. Kampen endte 3-0 i London og Anderson scoret 2 mål. Han fikk tilsammen 22 landskamper (4 mål). Han spilte i følgende klubber: Portadown (Nord-Irland), Manchester United (19 kamper, 2 mål), Swindon Town (nov. 1974), Peterborough United (des. 1977), Linfield (fra juli 1979. Ble manager i klubben). Fra Portadown til Manchester United i desember 1977 for £20 000 da han ble kjøpt av Frank O’Farrell, som ble sparket et par uker etter hans ankomst. Scoret et hat-trick med kun straffer for Swindon Town mot Walsall i april 1976. Etter karrieren kombinerte han jobben på Belfast City Hospital (som «clerk») og manager-yrket.

## Karriere
Walter Anderson (fotballspiller)

**Walter Anderson** (født 1879 i England, død 3. mars 1904 i England) var en engelsk fotballspiller som spilte for Darlington, Sheffield United, Woolwich Arsenal og Plymouth. 

Ligadebuten kom 11. januar 1902 for Woolwich Arsenal mot Preston North End (2. divisjon, 0-0 hjemme, ca. 8&nbsp;000 tilskuere). Han hadde bare Briercliffe (11 mål) foran seg på Woolwich Arsenals toppscorerliste i 1901/02.

Walter spilte ligakamp for Plymouth mot Fulham lørdag 27. februar 1904. Mandag 29. februar skulle han ha vært med å spille kamp mot Tottenham, men meldte avbud grunnet influensa. Walter ble sendt på sykehus, men utviklet lungbetennelse som viste seg uhelbredelig. Han døde torsdag 3. mars 1904.

## Karriere
Willy Anderson

**William John Anderson** (født 24. januar 1947 i Liverpool, England) er en tidligere fotballspiller for bl.a. Manchester United og Aston Villa. 

Hans rolle på banen var som angriper. Ligadebuten kom 28. desember 1963 for Manchester United mot Burnley (1. Divisjon, 5-1 hjemme, 47 834 tilskuere, som 16-åring). Anderson fikk juniorlandskamper for England og spilte for følgende klubber: Liverpool Schoolboys (junior), Lancashire Schoolboys (junior), Manchester United (9 kamper, 0 mål), Aston Villa (jan. 1967), Cardiff City (feb. 1973), Portland Timbers (lån. Mai-aug. 1975) og tilbake til Portland Timbers (apr. 1977-aug. 1982). FA-Youth Cup vinner i 1963/64 etter 1-1 og 4-1 over Swindon Town. Fra Manchester United til Aston Villa i januar 1967 for £20,000. Fra Aston Villa til Cardiff City i februar 1973 for £60,000. Fra Cardiff City til Portland Timbers i april 1977 for £20,000. Liga-cup finalist i 1970/71, da han spilte i 3. divisjon, og slo gamleklubben Manchester United i semi-finalen, men tapte 2-0 for Tottenham i selve finalen. Vinner av 3. divisjon i 1971/72 med Aston Villa. Opplevde også opprykk til 2. divisjon i 1975/76, da Cardiff City endte på 2.-plass. Spilte totalt 393/9 kamper og scoret 57 mål. Leder nå en radio-stasjon i Oregon (USA).

## Karriere
Kerry Katona

**Kerry Jane Elizabeth Katona**, (født 6. september 1980 i Warrington, Cheshire i England), er tidligere medlem av den britiske gruppa Atomic Kitten. 

Kerry vokste opp i en rekke fosterhjem, fordi moren ikke klarte å ta seg av henne og gi henne den trygge oppveksten hun trengte. Flere ganger ble Kerry flyttet i forskjellige fosterhjem, noe som gjorde oppveksten hennes både tøff og vanskelig.

Hun ble kjent da hun som ett av medlemmene i Atomic Kitten slo gjennom i Storbritannia. Like før jul i 2000, ble hun gravid og valgte å slutte i gruppa, for å ta seg av sitt vordende barn og dyrke familielivet sitt. 31. august 2001 fødte hun sitt første barn, datteren Molly Marie. På den tiden var Kerry forlovet med Brian McFadden, som den gang var en del av den verdensberømte gruppa Westlife. Kerry og Brian giftet seg i Irland 5. januar 2002, og cirka ett år senere, den 3. februar 2003, fikk ekteparet sitt andre barn, datteren Lilly Sue. 

Etter at hun forlot gruppa, tok det noen år før hun begynte å jobbe som programleder på TV og som spaltist i OK Magazine.

Kerry ble separert fra sin irske mann i løpet av 2004, etter lang tid med ekteskapsproblemer. Da skilsmissen endelig ble formalisert, gikk hun videre i livet sitt.

14. februar 2007 giftet hun seg med sin nye kjæreste, Mark Croft. Seks dager senere, 20. februar 2007, fikk Kerry sin tredje datter, men dette var Marks første barn. Jenta har fått navnet Heidi Elizabeth. 

Kerry bor i Warrington sammen med sin mann og sine tre barn.

## Referanser


## Eksterne lenker
* 
* 
* 
*
Snecma M88

**Snecma M88** er en fransk tredjegenerasjons turbofanmotor med etterbrenner utviklet av Snecma for jagerflyet Dassault Rafale. M88 er utviklet med stor vekt på pålitelighet og lett vedlikehold og består av 21 moduler som kan byttes ut uten at det er nødvendig å rekalibrere eller justere motoren, mange av dem uten at motoren må fjernes fra flyet. Motoren er utstyrt med et digitalt kontrollsystem (FADEC) som gjør det mulig å akselere motoren fra tomgang til full etterbrenner på under tre sekunder.

**Snecma M88-2** har en skyvekraft på 50 kN uten etterbrenner og 75 kN med etterbrenner. Den oppgraderte **M88-3** har en skyvekraft på 90 kN med etterbrenner.

## Spesifikasjoner (M88-2)

## Referanser


## Eksterne lenker
* 
* M88 på Snecmas offisielle nettside – Snecma 
* Offisiell brosjyre om M88  – Snecma
Cessna T-37 Tweet

**Cessna T-37 Tweet** er et amerikansk to-seters treningsfly utviklet av Cessna Aircraft Company etter en spesifikasjon utformet av det amerikanske flyvåpenet for et jetdrevet treningsfly som kunne brukes på alle nivåer av utdannelsen. Prototypen **XT-37** fløy første gang 12. oktober 1954 og flyet kom i operativ tjeneste i 1957. T-37 er ikke lenger i bruk av det amerikanske flyvåpenet, da de siste syv flyene ble tatt ut av tjeneste ved en seremoni på Sheppard Air Force Base i juli 2009.

## Utvikling og varianter

Den første produksjonsserien **T-37A** var utstyrt med to Continental J69-T-9 turbojetmotorer med en skyvekraft på 4,1 kN hver. I alt 534 fly av denne varianten ble bygget for det amerikanske flyvåpenet. **T-37B** ble produsert fra 1959 og ble utstyrt med kraftigere Continental J69-T-25 motorer med en skyvekraft på 4,56 kN hver og oppgradert navigasjons- og kommunikasjonsutstyr. 449 T-37B ble produsert og gjenværende T-37A ble oppgradert til T-37B standard. **T-37C** var en variant utviklet for eksport som skilte seg fra T-37B ved introduksjonen av to våpenstasjoner under vingene med kapasitet for bomber eller raketter opptil til sammen 227 kg (500 pund). 269 T-37C ble produsert for flyvåpnene til Chile, Colombia, Tyskland, Hellas, Pakistan og Tyrkia.

T-37 ble også grunnlaget for angrepsflyet **[[Cessna A-37 Dragonfly|A-37 Dragonfly]]**

## Spesifikasjoner

## Eksterne lenker
* Cessna T-37 Tweet
Sti

En **sti** er et smalt oppgått tråkk i terrenget.

Enkelte stier er så gamle at de må antas å ha vært oldtidsveier.

Stien er ofte korteste og alltid letteste vei mellom to steder. Slyngene på stien er for å gi best mulig fotfeste og minst mulig gåing i vann og steinur. Noen steder er der ryddet for å gi plass og farbarhet for hest med kløv. Andre steder har en lagt inn stein til fotfeste. På noen stier kan bare folk og geiter ferdes (geitesti). I bekker ligger enten steiner til å stige på, eller så har man lagt en klopp av to-tre trestammer. Det kan også finnes bekkekryssinger med vad, der stien da er lagt slik at den passerer bekken på et grunt sted. Langs innmark var stien oftest på utsiden av gjerdet. Turskiløyper vil ofte følge stienes traseer.

Store og velbrukte stier mellom landsdelene ble kalt *sleper* (jf. Nordmannsslepa fra Vestlandet over Hardangervidda til Numedalsområdet.) Disse er så etablerte at de kan sees fra fly når sola står i riktig vinkel.

## Annen bruk av begrepet
* Sykkelsti se også: Sykkelløype
* Ridesti se også: Ridevei
* Sti, betennelse i øyelokket

## Se også
* Den Norske Turistforening
* Stiftelse, organisasjonsform med forkortelsen STI

## Eksterne lenker
*
Gabriel & Dresden

**Gabriel & Dresden** er en amerikansk duo som består av Josh Gabriel og Dave Dresden. Under duoens navn produserer, skaper og mixer de trancemusikk.

## Musikk
Gruppen er mest kjent for sitt samarbeid med og remixer av andre artister, blant disse Blank & Jones, Tiësto, Armin van Buuren, Coldplay og Above & Beyond.

I 2003 dannet de sammen med vokalisten Jes Brieden gruppen Motorcycle som har produsert flere hits. I 2004 ga de ut den rock-inspirerte progressive låten «As the Rush Comes», som i tillegg til å oppnå stor kommersiell suksess høstet strålende kritikker og ble beskrevet som et banebrytende mesterverk. Låten er senere remixet av en rekke store DJ-er.

Gruppen har utgitt tolkninger og remixer av blant annet Brokeback Mountain-temaet, Sarah McLachlan, Dido og nylig The Killers' «Read My Mind». Flere av produksjonene forblir derimot *[[bootleg]]s* uten å bli utgitt.

Utgivelser de har medvirket i originalproduksjonen av inkluderer «Zocalo» med Armin van Buuren, «Without You Near» med Markus Schulz og «Tracking Treasure Down» med Molly Bancroft.

I 2006 ga de ut sitt debutalbum under sitt eget plateselskap, Organized Nature.

## Referanser


## Eksterne lenker
* 
* 
*
Den danske dikteren

***Den danske dikteren*** (på engelsk: *The Danish Poet*) er en norsk-kanadisk animert kortfilm fra 2006 regissert av Torill Kove. Filmen handler om den danske dikteren Kaspar som har mistet kreativiteten. Han reiser til Norge for å treffe sitt store forbilde, Sigrid Undset. 

Filmen tegnet for hånd på papir på tradisjonelt vis, hvorpå den så er scannet og fargelagt digitalt, med unntak av bakgrunnshimmelen som ble malt med oljefarger av Anne Ashton.

Filmen ble tildelt Oscar for beste animerte kortfilm.

## Priser
* 2007: Prix Genie Award (Canada) – Beste animerte kortfilm
* 2007: Oscar (De forente stater) – Beste animerte kortfilm

## Referanser


## Eksterne lenker
* Hjemmeside for ''Den danske dikteren'' (på engelsk)
*
Nay Pyi Taw

**Nay Pyi Taw** (burmesisk utt. , også skrevet **Naypyidaw**) er hovedstaden i Myanmar (tidligere Burma). Nay Pyi Taw befinner seg i Kyatpyae-området 3&nbsp;km vest for Pyinmana. På burmesisk betyr Kyatpyae «flykt under kamp». Nay Pyi Taw betyr «kongelig palass» eller «kongelig by», men kan også oversettes som «sted for konger» eller «sete for konger». Den administrative hovedstaden ble offisielt flyttet 6. november 2005. Nay Pyi Taw befinner seg omkring 320 kilometer nord for Yangon. Hovedstadens offisielle navn ble kunngjort på *De væpnede styrkers dag* i mars 2006.

Nay Pyi Taw ligger i midten av landet, og ble planlagt med tanke på å være mer sentralt beliggende enn landets gamle hovedstad Yangon.

Nay Pyi Taw er et unionsterritorium i Myanmar, og administrasjonen er direkte underlagt presidenten. I folketellingen i 2014 ble byens befolkning talt til  mennesker, inkludert 972 som jobbet i utlandet for myndighetene i Myanmar.

## Historie
Pyinmana var hovedbase for *Burmas frigjøringshær* (senere reorganisert og endret til *Burmas nasjonalhær* av det japanske keiserdømmet. Det var i Pyinmana at hæren trente soldater og offiserer. 

Den 27. mars 2006 marsjerte flere enn 12&nbsp;000 soldater i den nye hovedstaden i dets første offisielle arrangement: en massiv militærparade for å markere *De væpnede styrkers dag* – som er feiringen av Burmas opprør mot den Japanske okkupasjonen i 1945.

## Noter



## Referanser


## Eksterne lenker
*
Ferry Corsten

**Ferry Corsten** (født 4. desember 1973 i Rotterdam i Nederland) er en nederlandsk artist, DJ og musikkprodusent hovedsakelig i trancesjangeren.

## Karriere
Ferry Corsten startet sin musikkarriere i 1989 og slo for alvor gjennom i 1999 med hitsingelen *Out of the Blue*. Populariteten førte til samarbeid med etablerte navn som Tiësto, og duoen ga ut flere hits under navnet Gouryella. I 1999 ble han kåret til årets produsent under Ericsson Muzik Award i London. Året etter fikk han pris for beste remix for sin versjon av Samuel Barbers «Adagio For Strings» under Dancestar 2000-utdelingen.

Ferry Corsten står bak plateselskapene Tsunami Records og Flashover Recordings og deltok i produksjonen av Trance Nation-serien.

Egne utgivelser som *Fire*, *Rock Your Body Rock*, *Punk* og *Watch Out* har vært gjengangere på hitlister i flere land, mens han også er kjent for remixer av artister som U2, Duran Duran, Faithless og Moby.

Corsten er også en av mange produsener som har plateslipp under forskjellige alias. Han har for øyeblikket gitt ut materiale under følgende navn: 4x4, A Jolly Good Fellow, Albion, Bypass, Cyber F, Dance Therapy, Digital Control, Eon, Exiter, Ferr, Firmly Underground, Free Inside, Funk Einsatz, Kinky Toys, Moonman, Party Cruiser, Ransom, Pulp Victim, Raya Shaku, Sidewinder, System F, The Nutter og Zenithal.

Han har også gjort en del samarbeidsprosjekter under forskjellige alias: Alter Native, Blade Racer, Discodroids, Double Dutch, Elektrika, Energiya, FB, Fernick, Gouryella, Mind To Mind, Nixieland, Penetrator, Project Aurora, Roef, S.O.A, Scum, Selected Worx, Sons Of Aliens, Soundcheck, Spirit Of Adventure, Starparty, The Tellurians, Veracocha og  Vimana.

## Referanser


## Eksterne lenker
* 
* 
*
Carl Bradshaw

**Carl Bradshaw** (født 2. oktober 1968 i Sheffield i England) er en tidligere fotballspiller for bl.a. Sheffield United, Norwich og Wigan Athletic. Hans rolle på banen var som angriper, men han ble omskolert til høyreback i Sheffield United.

## Klubbkarriere
Ligadebuten kom for Barnsley i 1986 (på utlån). Juniorlandskamper for England. Gikk fra Sheffield Wednesday FC til Manchester City FC den 30. september 1988 (i en byttehandel). Videre fra Manchester City til Sheffield United FC den 5. oktober 1989 for £50 000. Rykket opp til 1. divisjon sesongen 1989/90 (med Sheffield United). Gikk videre til Norwich City FC i juli 1994 for £500 000 som erstatter for Ian Culverhouse. Debuterte for Norwich City mot Chelsea den 25. august 1994, da laget tapte 0–2.

Rykket ned fra Premier League i 1994/95-sesongen. Hans to år i 1. divisjon med Norwich var preget av skader og disiplinærproblemer. I 1997 måtte han sone en fengselsstraff etter at han og lagkameraten i Norwich, Andy Johnson, hadde vært i en episode med en taxisjåfør som endte med at Bradshaw bet sjåføren i hånden. Da han ble løslatt fra fengselsstraffen ble samtidig kontrakten med Norwich avsluttet. Han gikk derfor på fri transfer til Wigan Athletic FC i september 1997. Da Wigan et år senere møtte Norwich i ligacupen (på Carrow Road scoret han kampens eneste mål, et selvmål som gjorde at Wigan røk ut av cupen mot hans gamleklubb.

I sin første sesong med Alfreton Town FC, vant laget «Northern Premier League» divisjon 1 (utenfor det profesjonelle seriesystemet), samt «Derbyshire Senior Cup». Han ble fristilt fra kontrakten med Alfreton etter 2004/05-sesongen. Bradshaw arbeider nå i hjembyen Sheffield som murer, et yrke han har fagbrev i.

## Karriere

## Sitat
* «I was never interested in staying in football after I stopped playing. I am more of a family man and I can't do with all the backstabbing in the game. I know some of these areas well and I know that this kind of work is something that is needed and that it will be of real benefit to people» (ville heller være murer i byen Sheffield sitt prosjekt med å bygge opp hus i fattige bydeler).

## Referanser


## Eksterne lenker
*
Eidetiker

**Eidetiker** er en person som kan oppleve tidligere inntrykk eller fantasier like detaljert og tydelige som reelle sanseinntrykk. Det blir ofte beskrevet som fotografisk minne eller hukommelse. Bildene som disse personene opplever blir projisert ut foran dem, men forveksles ikke med «virkeligheten». Fenomenet oppleves oftere blant barn enn hos voksne.

Kjente personer som er betegnet som eidetikere er Mozart og Nikola Tesla.

## Etymologi
Ordet eidetiker kommer fra det greske ordet *είδος/eidos* som betyr bilde.

## Se også
*Persepsjon
*Hukommelse

## Kilder
* Aschehoug og Gyldendals Store norske leksikon, 4. utgave, 2005-07,
Haag-domstolen

**Haag-domstolen** kan være:

* Den faste voldgiftsdomstolen (fransk: *Cour permanente d'arbitrage*)
* Den faste domstol for mellomfolkelig rettspleie (fransk: *Cour permanente de justice internationale*)
* Den internasjonale domstol (ICJ) (fransk: *Cour internationale de justice*)
Mellom bakkar og berg med Skoglund

***Mellom bakkar og berg med Skoglund*** er en norsk portrettserie med Tore Skoglund som gikk på NRK1 fra 1999 og 2002. Her møtte Skoglund mennesker på steder fra Kautokeino i nord til Tenerife, London og Røros i sør. Programmet var en oppfølger til serien *[[Skoglund drar på Lofoten]]* som gikk sommeren 1998. Programmet ble sendt på sommeren. 

De som ble portrettert i 1999 var Edel Hætta Eriksen fra Kautokeino, Alfred Pedersen fra Senja, Steinar Folde fra Røros, Kjell Skog fra Lyngen, Sølvi Ytterstad fra Harstad og Ole Jørgensen fra Senja. I 2000 fikk man blant annet møte Eivind Bolle fra Lofoten, Elfrid "Tulla" Døhl Eriksen fra Mo i Rana og Ole D. Mjøs fra Tromsø. I 2001 blant annet Trygg Lund fra Berlevåg. I 2002 blant annet Alf Knudsen, Bjarne Jakobsen fra Træna og Ola Steinholt fra Harstad.

Første sesong ble i snitt sett av nærmere 500 000. 

## Reaksjoner etter en episode i 2002
I 2002 ble Skoglund møtt med hard kritikk av enkelte fra kristenkonservativt hold. Årsaken var en episode som inneholdt kritikk av Israels behandling av palestinerne. Episoden var med tidligere konsentrasjonsleirfange Alf Knudsen, som for anledningen befant seg i Auschwitz sammen med Skoglund. I løpet av intervjuets siste del kom Knudsen med kritikk av hvordan Israel i dag behandlet den palestinske befolkningen og dro paralleller til jødeforfølgelse på 1940-tallet. Finn Jarle Sæle, redaktør av den kristenkonservative avisa Norge IDag, reagerte særlig hardt og anmeldte Skoglund og programmet for jødehets.  

## Referanser
Spekk

**Spekk** er et kompleks lipidvev mellom skinn og muskler hos flere pattedyr, som hvaler, seler, bjørner og elefanter. Spekklaget hos visse hvalarter kan bli mer enn 50 cm tykt (noen hevder mer enn 80 cm på visse steder av kroppen). Spekklaget isolerer mot kulde og lagrer energi. Dette er viktig for visse hvalarter, bjørner og noen andre pattedyr som av ulike grunner i lange perioder ikke spiser. Disse dyrene må leve av spekklageret de har opparbeidet på kroppen.

Spekk består av bindevev og fettceller. Bindevevet består av en type kollagen og gjør spekket stivt, men likevel fleksibelt. Spekklaget er ikke likt på alle deler av kroppen. På visse områder er det tykt og på andre relativt tynt. Dessuten har ikke spekket samme sammensetning hele veien inn fra skinn til muskel, fordi innholdet av kollagen og lipider varierer.

Lipidene lagres i fettcellene. For de arter som gjennomgår en spise- og sultsyklus eller en periode med dvale, kan tykkelsen på spekklaget variere betraktelig gjennom året.

Lipidene varierer også med arten, posisjon i spekklaget, og dyrets kosthold. For eksempel har hvaler fra Atlanterhavet fettsyrer i sitt spekk som minner mer om fiskeoljens, enn hvaler fra Antarktis som spiser mer krill.

## Se også
* Fettvev
Stabburet

**Stabburet** er et varemerke for den norske næringsmiddelprodusenten Orkla Foods og et tidligere aksjeselskap innen samme bransje. Produktene omfatter forskjellige merkevarer, som for eksempel Stabbur-Makrell, Stabburet leverpostei og matvarer som hamburgere og flere typer pølse beregnet på storhusholdninger.

Stabburet ble etablert i Fredrikstad av Gunnar Nilsen i 1943, men produksjonen ble solgt til Denofa-Lilleborg i 1969. I 2013 ble selskapet slått sammen med Rieber & Søn til Orkla Foods.

Dagligvareområdet er ansvarlig for salg og markedsføring mot norsk dagligvarehandel, mens storhusholdingsområdet arbeider med bensinstasjoner, storkiosker, gatekjøkken, kantiner, kafeteriaer/kroer og hoteller. Stabburet har også fagfunksjoner for innkjøp, produktutvikling, produksjon/logistikk, forretningsutvikling/IS, økonomi, personal og informasjon.

Stabburet har totalt åtte produksjonsanlegg i Sør-Norge. I tillegg kommer de regionale salgskontorene.

## Referanser


## Eksterne lenker
* http://www.stabburet.no
Mick Prendergast

**Mick Prendergast** (født 24. november 1950 i Denaby, England, død 29. april 2010) var en fotballspiller for Sheffield Wednesday. Ligadebuten kom for Sheffield Wednesday 9. april 1969. Dette var også hans eneste ligaklubb, der han spilte 183 ligakamper (53 mål). Siste kamp for klubben var 7. mars 1978. Spilte totalt 206 kamper for Sheffield Wednesday (61 vunnet, 60 uavgjort og 85 tap).

## Karriere

## Referanser
Tannbein

**Tannbein**, også kalt **dentin**, er den harde substansen som ligger mellom tannemaljen ytterst på tennene og tannmargen (pulpa) ved tannroten. Tannbeinet inneholder nerveender og er derfor smertefølsomt.

Det finnes 3 typer av dentin i en tann:
* Primærdentin
* Sekundærdentin
* Tertiærdentin
American friends of Norway

**American Friends of Norway** («Amerikanske venner av Norge») er en organisasjon som ble opprettet i 1941 med hovedkontor i New York. Organisasjonen ble opprettet med mål om å arbeide for Norge og norske interesser i USA.

Organisasjonen hjalp blant annet norske styrker med utstyr ved medisinske behov under den andre verdenskrigen. For å ha mulighet til å skaffe dette drev de med forretninger for å skaffe midler i New York.
Frank

**Frank** er en opprinnelig engelsk variant av mannsnavnet Frans, som er en tysk kortform av det latinske navnet *Franciscus*. Betydningen er «fri, frie landeiere», som ble betegnelsen på «franker».  Jf. uttrykket «fri og frank».

Andre varianter navnet, er: Francesco Franch Francis Francisco Franciscus Franciszek Franck Franco Francois Franjo Frank Franke Frankie Frans Fransisco Frantisek Frants Frantz Franz   – og kv.navn: Fana Fanney Fanni Fannie Fanny Franca France Frances Francesca Franceska Franchesca Francine Francis Francisca Franciska Franciska Francoise Francy Franka Fransine Fransisca Fransiska Franziska.

## Utbredelse
*Frank* var et populært navn i England og i USA på 1800-tallet og første halvdel av 1900-tallet.

*Frank* var et populært navn i USA i hele 1800- og 1900-tallet og hadde en popularitetstopp med 3.2% i 1850-årene.

Navnet hadde en popularitetstopp på 1960- og 1970-tallet som navn på nyfødte gutter i Norge.

I Tyskland var *Frank* et populært navn på guttebarn født på 1950-, 1960- og 1970-tallet.

Navnevarianten Franc er det vanligste mannsnavnet i befolkningen i Slovenia.

|}

## Kjente personer med navnet
Personene i listen er ordnet etter fødselsår.
* Frank Lloyd Wright (1867–1959), amerikansk arkitekt
* Frank Worsley (1872–1943), newzealandsk seiler og oppdager
* Frank Macfarlane Burnet (1899–1985), australsk lege og nobelprisvinner 
* Frank Whittle (1907–1996), britisk oppfinner 
* Frankie Laine (1913–2007), amerikansk sanger
* Frank Swift (1913–1958), engelsk fotballspiller (målvakt) og journalist
* Frank Sinatra (1915–1998), amerikansk sanger og skuespiller
* Frank Robert (1918–2007), norsk skuespiller og sanger
* Frank Herbert (1920–1986), amerikansk science fiction-forfatter
* Frank Vincent (1937–2017), amerikansk skuespiller
* Frank McLintock (født 1939), skotsk fotballspiller
* Frank Zappa (1940–1993), amerikansk artist
* Frank Hansen (født 1945), norsk roer
* Frank Aarebrot (1947–2017), norsk statsviter og valgekspert
* Frank Shorter (født 1947), amerikansk friidrettsutøver
* Frank Wilczek (født 1954), amerikansk fysiker og nobelprisvinner
* Frank Krog (1954–2008), norsk skuespiller
* Frank Andersson (født 1956), svensk bryter
* Frank Arnesen (født 1956), dansk fotballspiller
* Frank-Walter Steinmeier (født 1956), tysk politiker
* Frank Schätzing (født 1957), tysk forfatter
* Frank Ullrich (født 1958), (øst)tysk skiskytter
* Frank-Peter Roetsch (født 1964), (øst)tysk skiskytter
*Frank Bakke-Jensen (født 1965), norsk forsvarsminister
* Frank Luck (født 1967), (øst)tysk skiskytter
* Fränk Schleck (født 1980), luxemburgsk syklist
* Frank Iero (født 1981), amerikansk gitarist

### Frank som etternavn
* Anne Frank (1929–1945), tysk-jødisk jente kjent for sin dagbok fra Amsterdam under okkupasjonen
* Daniel Frank (1882–1965), amerikansk friidrettsutøver

## Referanser


## Eksterne lenker
*
Google Sitemaps

**Sitemap** er en xml-fil som gir søkemotorer informasjon om hvor ofte sider endres og hvilken vekting de skal ha i forhold til hverandre. Sitemaps er et supplement til metainformasjonen lagret i html-dokumentene.

Det var opprinnerlig Google som tok sitemaps i bruk. I senere tid har også Yahoo og Microsoft tatt i bruk standarden.

## Eksterne lenker
*
Drangeid

**Drangeid** er et tettsted rundt to kilometer nord for Flekkefjord. Det ligger mellom Grisefjorden og innsjøen Selura. Fra gammelt av besto stedet av gårder langs en kongevei som ble til en strekning av den sørlandske hovedvei mellom Kristiansand og Stavanger, som nå er E39.

## Industrivirksomhet
Selurelva fra Selura, med samlet fall på 31 meter, ga mulighet for utbygging av vannkraft til industri. På slutten av 1800-tallet var der både garveri og tønnefabrikk. O.C. Axelsens Tønnefabrikk har vært nedlagt lenge, mens Aarenes Lærfabrikk, som eksporterte skinn til finere lær- og skinnvarer, ble lagt ned i 2013. Industrivirksomheten førte med seg mye utslipp som drev tilfeldig rundt i fjorden til det enten sank eller drev ut fjorden med tidevannet.

## Samferdsel
Jærbanen mellom Flekkefjord og Stavanger gikk også gjennom stedet, med to stoppesteder: «Drangeid» og «Selura», noe som har medført flere kreative vegløsninger for dem som bodde på «feil» side av linja. Like nord for bebyggelsen gikk både vei og jernbane på en smal hylle under en bratt fjellside, som fortsatt henger over veien. «Flaskehalsen» var vanskelig å gjøre noe med, og førte ofte til kork i veitrafikken. Den nye E39 går utenom bebyggelsen.

## Boligbebyggelse
Utbyggingen har skjedd gradvis, med en del boligområder preget av husbankhus av tilgjengelige typer på utbyggingstiden, og fortetning av villahager. Veinettet gir en inndeling i boligstrøk: Eidsodden, Stemhølen, Årnesskogen, Øvreid og Midtreina. I tillegg kommer et av byens nye boligfelt: Kråketona.

## Skoletilbud
Drangeid var tidligere en del av Nes kommune, som hadde en av sine folkeskoler, Sunde skole, i Flekkefjord. Skolen ble utbygd under sentraliseringsbølga på 1960-tallet og er nå Flekkefjords største barneskole.

## Referanser
Krieg

***Krieg*** er et studioalbum med det norske black/death/thrash metal-bandet Kvikksølvguttene. *Krieg* ble utgitt på Head Not Found/Voices of Wonder Records i 1997.

## Sporliste

# «In den arsch gefickt» &ndash; 3:02
# «Torture» &ndash; 2:52 (Vomit-cover)
# «Krieg» &ndash; 5:07 (Vomit-cover)
# «More murder» &ndash; 3:09
# «Anger» &ndash; 3:57
# «Ghoul» &ndash; 3:01 (Mayhem-cover)
# «Sluts» &ndash; 2:41
# «Violent death» &ndash; 4:31
# «Fisted sisters» &ndash; 2:06
# «Naglekamp» &ndash; 3:13

## Kilder
*
The Phantom of the Opera

**The Phantom of the Opera** er tittelen på 

* romanen *[[Operafantomet]]* (1910) av Gaston Leroux
** tittelfiguren i boken (og senere verk)
* *[[The Phantom of the Opera (musikal)]]* fra 1986 av Andrew Lloyd Webber
* filmen *[[The Phantom of the Opera (2004)]]* fra 2004, basert på Lloyd Webber musikal, med Emmy Rossum og Gerard Butler i rollene
* flere andre filmer: *[[Operafantomet (1925)|Operafantomet]]* (1925), *[[The Phantom of the Opera: The Motion Picture]]* (1989)
* andre sanger: «Phantom of the Opera» av Nightwish, «Phantom of the Opera» av Iron Maiden
Gatemagasin

Et **gatemagasin** er et magasin, eller avis, som selges av hjemløse, personer med rusproblemer, og andre mennesker «på gata». Formålet med gatemagasiner er å gi mennesker i spesielt utsatte stillinger i samfunnet en verdig mulighet til å tjene til livets opphold, og unngå behovet for å ty til tigging eller vinningsforbrytelser. I tillegg er en viktig funksjon å øke forståelsen for, og formidle kunnskap om saker som påvirker livene til, dem som lever på gata.

Flere veldedige organisasjoner, religiøse grupper og arbeidstagerorganisasjoner prøvde å gjøre de hjemløses problemer mer synlige i samfunnet gjennom diverse publikasjoner mot slutten av 1800-tallet og begynnelsen av 1900-tallet. Men først med *[[Street News]]*, som ble utgitt i New York i 1989, ble gatemagasiner et mer allment fenomen. I dag utgis tilsvarende magasiner i over 30 land, hvorav det britiske *[[The Big Issue]]* er det mest kjente. *The Big Issue* er en ukentlig avis som utkom første gang i London i 1991, men som i dag har spredd seg til flere deler av England. Australia, Sør-Afrika, Namibia og Japan har i dag sin egen versjon av bladet med samme navn. Per 2011 finnes det 112 kjente gatemagasiner i 40 land, hvorav de fleste er organisert i International Network of Street Papers.

## Gatemagasiner i Norge

## Referanser
Yindjibarndi

**Yindjibarndi** (også skrevet **jindjibandi** og **yinjtjipartnti**) er et pamanyungansk språk som snakkes i Vest-Australia. Språket blir talt av yindjibarndi-folket, hvorav mange bor i byen Roebourne. Språket er et SVO-språk.

## Referanser
Beechcraft

**Beechcraft** er merkenavnet på en serie med sivile og militære fly produsert av den amerikanske flyprodusenten **Beech Aircraft Corporation**. Firmaet ble etablert i 1932 og drives ennå som en underavdeling av Raytheon som kjøpte opp Beech Aircraft Corporation i 1980. Blant de mest kjente modellene er Beechcraft Model 18 som ble bygget mellom 1937 og 1970 i 9&nbsp;000 eksemplarer Beechcraft 35 Bonanza, som ble produsert fra 1947 til 1982 og solgt i over 10&nbsp;000 eksemplarer, og det militære transportflyet Beechcraft C-45.

## Eksterne lenker
* Beechcrafts hjemmeside
Dølafe

**Dølafe** er en tradisjonell norsk storferase med opprinnelse fra Gudbrandsdalen, Østerdalen og Hedmarken. 

## Historie
I de nevnte områder var det gode forutsetninger for å ha husdyr med lett tilgang på rikt fjellbeite. Det var imidlertid langt til tettsteder med avsetning for ferske melkeprodukter, og det var tradisjon for å fôre opp dyr til slakt i dølafeets distrikt. Derfor ble dølafeet avlet som et kombinasjonsfe for melk og kjøtt.

Rundt århundreskiftet (1900) ønsket en å lage en felles uniform på dølafeet. Da skulle dyret ha horn og være ensfarga svart med brun ål (stripe) etter ryggen. En stamme som ble foredla på Jønsberg landbruksskole i 1880-åra hadde denne uniformen som mal.

Dølafeet ble regnet for å være det tyngste feet i landet rundt århundreskiftet med ca. 350 kg levendevekt. Ei dølaku i dag veier ca. 500 kg, mens ei NRF-ku veier 550 kg i gjennomsnitt.

## Beskrivelse
Noe av det mest karakteristiske ved rasen er fargevariasjonen med farger som svart, brunt, rødt, hvitt og brandet. Tegningene kan være ensfarget, flekket, sadlet og sidet. Langt de fleste dyra har store horn, men det finnes også dyr som er født kollet. På slutten av 1800-tallet var dølafeet enda mer fargerikt. Det kunne være grå-, svart- og rødsidet, brandet eller ensfarget – og det var både kollete og hornete dyr.

Det meste av dølafeet som finnes i dag kommer fra én besetning i Fåvang i Gudbrandsdalen. Siden 1990-tallet har aktiviteten for rasen økt og antallet dyr har økt betraktelig. Norsk landbruksmuseum (Universitetet for miljø- og biovitenskap, Ås) fører stambokregister over alle kjente dyr av dølafe. Dette registeret er et svært viktig redskap i arbeidet for å ta vare på rasen. Det var i 2000 registrert cirka 150 kyr av rasen og den regnes i dag som utrydningstruet. I regi av  GENO, som formidler oksesæd til inseminering, formidles det også sæd av dølafeet til interesserte bønder.

## Andre norske kuraser

*Sidet trønder- og nordlandsfe
*Telemarksfe
*Østlandsk rødkolle
*Vestlandsk fjordfe
*Vestlandsk raudkolle
*Målselvfe
*Norsk rødt fe

## Eksterne lenker

* http://www.dolafe.no 
* https://web.archive.org/web/20160415031313/http://www.skogoglandskap.no/Artsbeskrivelser/dolafe/
* http://geno.no 
* Om rasen på NordGen 
* Agraria (it)
Mia (TV-serie)

***Mia*** er en norsk komiserie med Mia Gundersen som gikk på NRK1 i 2003. Serien handlet om Mia (Mia Gundersen), en kynisk, selvsikker showartist med stjernenykker, som kjempet mot rynkene, dårlige kritikker og sin egen masete mor. I første episode sto hun foran en ny premiere på sitt one-woman-show.

Serien ble slaktet av en samlet presse. VGs Stein Østbø gav det terningkast en. Aftenpostens Per Haddal skrev «...uventet tynn og blek», mens Dagsavisens kulturredaktør, Brita Møystad Engseth skrev «...selv ikke nasjonens favorittblondine (for anledningen brunette) klarte å få liv i denne bleke situasjonskomedien hvor replikkene falt som melsekker og timingen fikk sirup til å virke hurtig». 

Serien ble i snitt sett av 420 000. Premieren ble sett av såpass mange som 692&nbsp;000 seere og hadde en markedsandel på 51,4 %, men etter det falt mange fra. Siste episode ble sett av 332 000.

## De andre rollene
* Chris Berg (Kristian Fr. Figenschow jr.) Mias eksmann. Har et lettvint forhold til kvinner og penger.
* Tina (Silje Torp Færavaag) Mias venninne som jobber som sminkør og kostymør på teateret. Hun har ikke de beste sosiale antenner, og snakker ofte før hun tenker.
* Mamma (Sally Nilsson) Mammaen til Mia lar seg ikke imponere av det glamorøse livet til Mia. Forstår ikke når det ikke passer at hun er tilstede.
* Per Nordli (Per Schaanning) Daglig leder av teateret Scene 1 i Oslo. Praktikeren som påroper seg kunstneriske evner.
* Nico Bråten (Morten Espeland) Altmuligmann på Scene 1 og hjelpeløst forelsket i Mia.
* Roald (Dennis Storhøi) En rik sildefisker fra Halden som kommer til Oslo for å fri til Mia.
* Alma (Ragnhild Sølvberg) Rappkjeftet resepsjonist som har jobbet på teateret i en mannsalder. Vet alt – og følger med på det meste. 

## Referanser
Australske språk

**Australske språk** er en betegnelse som brukes om språk og språkfamilier som snakkes av aboriginene i Australia. De fleste australske språk er utdødde eller utrydningstruede. 

Av de språkene som har overlevd til i dag blir kun cirka 10&nbsp;% videreført til barn. Dette er på grunn av den systematiske prosessen ført av tidligere australske regjeringer som var ment å utrydde aboriginenes kultur og språk, gjennom avstrafning, tvangsflytting, tvangssterilisering og tvunget fjerning av barn fra deres familier. Nå som denne praksisen er avsluttet, nyter enkelte australske språk stor framgang.

Slektskapet mellom de australske språkene er stort sett uklar. Omtrent halvparten av de australske språkene blir klassifisert sammen i den pamanyunganske språkfamilien. De andre språkene, som blir talt i nord, blir gjerne gruppert sammen som ikke-pamanyunganske, selv om dette ikke utgjør en genetisk familie. Tasmanske språk er trolig ikke beslektet med andre språk i Australia.

## Referanser
K’gari

**K’gari** (aboriginsk *K'Gari*), tidligere **Fraser Island**, er verdens største sandøy () og ligger på Australias østkyst, omtrent 200 km nord for Brisbane. Øya er om lag 122&nbsp;km lang og mellom 5 og 25&nbsp;km bred, og på sitt høyeste er den . 

Sanden går flere steder så dypt som 60 meter under havnivået. Mens regnskogene på fastlandet i stor grad har blitt hugget ned, har skogen på K’gari klart seg bedre. Det har bare vært begrenset hogst og noe mindre gruvedrift på øya.

K’gari er også kjent for sine dingoer (*Canis dingo*), som av ledende forskere og kynologer regnes som de genetisk reneste av alle dingoer i Australia i dag. Det er registrert få dingoangrep på mennesker, sist i 2023. En liten gutt forsvant fra foreldrene sine og ble funnet død i 2001 med skader som kunne skyldes dingoer.

I 1992 ble øya utpekt til verdensarvsted av FN. I evalueringsrapporten som ble utarbeidet da UNESCO vurderte nominasjonen heter det blant annet

## Referanser


## Eksterne lenker
*
Mens vi venter på operaen

***Mens vi venter på operaen*** er et norsk direktesendt talkshow og kulturprogram med Sarah Natasha Melbye som gikk på TV 2 fra 2003 til 2004. Programmet hadde som mål å vekke interessen for kultur hos «folk flest». Programmet hadde besøk av en rekke kulturpersonligheter da det gikk. Sendingene gikk seint på torsdagskveldene, fra utestedet SoHo. 

Premieren ble sett av 135 000 og hadde en markedsandel på 16,8 %. 

## Referanser
Heftyes rute

**Heftyes rute** er normalveien for klatring av Store Skagastølstind i Hurrungane i Jotunheimen. Heftyes rute er oppkalt etter Johannes Heftye som klatret ruten første gang 14. august 1880 sammen med Jens Jensson Klingenberg og Peder Melheim. 
Første vinterbestigning var i april 1960 av Arne Randers Heen, Bjarne Ugelvik og Oskar Mork.

Heftyes rute starter ved Hjørnet, en markert hylleformasjon ca. 2340 moh. Ruten traverserer via Galleriene frem til Heftyes renne, en ca. 10 meter lang kamin som fører opp i slakere terreng mot toppvarden. Det vanskeligste punktet på Heftyes rute er passasjen inn i denne kaminen og har vanskelighetsgrad 4.

Ved retur kan Heftyes renne passeres med rappell, før Galleriene traverseres tilbake. Et mer brukt alternativ er en 40 meter lang og bratt rappell rett ned Sydvestveien til Hjørnet.

## Kilder
* Klatrefører for Jotunheimen, NTK, 1996.
Fylkesvei 5042

**Fylkesveg 5042** går mellom Nordhuglo og Tveit i Stord. Veiens lengde er 5,9&nbsp;km uten fergestrekningene.

Frem til 2019 hadde veien betegnelsen fylkesvei 56 (Hordaland).

## Kommuner og knutepunkter

## Referanser


## Eksterne lenker
* Vegvesenets vegkart 
*
Fylkesvei 5076

**Fylkesveg 5076** går mellom Lunde og Hodnanes i Tysnes kommune.

Frem til 2019 hadde veien betegnelsen fylkesvei 78 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Midnatt@nrk

***Midnatt@nrk*** er et norsk musikkprogram som gikk på NRK1 i 1999. Serien er et åpent magasinprogram, med musikk som hoveddel og moderne kulturfenomener. Videre inneholder programmet dokumentarer, konserter, filmklipp, nye og gamle intervjuer med mediepersoner av forskjellig slag. Inkludert i programmet var også en norsk tegnefilmserien kalt *Asle Søberg 29 år*.  Det var ingen programleder. Informasjon kom som tekster på skjermen. Vivi Stenberg og Per Sundnes var reportere. Programmet gikk på fredager, like etter midnatt.

Bak serien stod Niels Bierge og Jon Ola Sand.

## Referanser
Gunwinyguanske språk

**Gunwinyguanske språk** er den nest største familien blant de australske språkene. De blir talt i Arnhem Land i nordlige Australia. Det største språket i familien er gunwinygu, med rundt 1&nbsp;500&nbsp;brukere.

Språkfamilien er allment godkjent av akademikere, men inklusjonen av noen mindre kjente isolerte språk i familien er omstridt. For eksempel lister Ethnologue opp kakadu, enindhilyagwa og burarran-språkene blant de gunwinyguanske språkene, men det er tvil om dette.

## Eksterne lenker
* Gunwinyguanske språk hos Ethnologue
Irsk terrier

**Irsk Terrier** er en hunderase av typen terrier fra Irland. Den irske terrieren regnes for å være den eldste av terrier rasene. Rasens historie starter i Cork, Irland, men har lenge vært en aktet hunderase i hele landet. Allerede på 1880-tallet var det den mest populære hunderasen i Irland.

## Irsk terrier
Irsk terrier er en allsidig hund som trives like godt i skogen, i fjellet, ved og på sjøen som på bilturen. Irsk terrier har moderat jaktinstinkt og holder seg i nærheten av eieren sin. Men en irsk terrier er veldig sosial, og det kan være fristende å følge etter lekekameratene som den møter på sin vei, istedenfor eieren sin! Irsk terrier modnes sent og holder seg ung langt opp i alderdommen. 

Irsk terrier har stri, rød pels med relativt lite pels på beina og i hodet. Pelsen er lett å holde ren, og snøen fester seg ikke i pelsen. Irsk terrierens pels må ikke klippes, men må trimmes, slik at den døde pelsen fjernes og ny, frisk pels kan vokse ut.  

Irsk terrier er en liten rase i Norge, da det fødes kun ett til to kull valper i året. I tillegg får vi noen importer, fortrinnsvis fra Sverige.

## Fotogalleri


File:IrishTerrierSydenhamHillWoods.jpg|Irsk terrier
File:Terier irlandzki pl.jpg|Irsk terrier
File:Terier irlandzki głowa pl.jpg|Irsk terrier
File:Irish Terrier agility jump.jpg|I et dyktig sprang
File:Irish Terrier from 1915.JPG|Irsk terrier rundt 1915
File:Terier irlandzki portret pl.jpg|Irsk terrier
File:Playing with butters.jpg|Ung Irsk terrier


## Referanser


## Eksterne lenker
* 
* Norsk Terrier Klub
Tennis under Sommer-OL 1908

**Tennis under Sommer-OL 1908** ble arrangert fra 6. mai til 11. juli 1908 hos All England Lawn Tennis and Croquet Club i Wimbledon i London.

I Sommer-OL 1908 i London ble det for første gangen arrangert turneringer i tennis både utendørs og innendørs. Det ble konkurrert om seks olympiske titler, fire for menn, singel og dobbel innendørs og utendørs samt to turneringer for kvinner, singel innendørs og utendørs. Det var totalt 50 utøvere, 40 menn og 10 kvinner fra 10 nasjoner som deltok.

## Medaljefordeling

## Resultater
### Utendørs
#### Singel, menn

#### Singel, kvinner

#### Dobbel, menn

### Innendørs
#### Singel, menn

#### Singel, kvinner

#### Dobbel, menn

## Eksterne lenker
* Tennis at the 1908 Summer Olympics hos olympedia.org